सामुदायिक विद्यालयमे मातृभाषाक पठन पाठन पर जनकपुरमे आयोजित एक कार्यक्रममे जोर देल गेल अछि। समारोहमे वक्तासभ कहलन्हि एहिकेँ अभियानक रुपमे लऽ जेबा आवश्यकता अछि।
 प्राथमिक विद्यालयमे मातृभाषामे पढाईकेँ नियम होइतो समयपर पुस्तक नहि भेटलाक कारण प्राथमिक विद्यालयमे मैथिलीकेँ पढाई शुरु भेलाक बादो बंद रहल अछि।
 मैथिली साहित्यकार सभाक आयोजनमे सोमदिन जनकपुरमे भेल एक कार्यक्रममे धनुषाक जिल्ला शिक्षा अधिकारी उपेन्द्र मण्डल कहलन्हि प्राथमिक विद्यालयमे मैथिलीकेँ पढाईमे की समस्या अछि एकरा शीघ्र समाधान करबाक प्रयास करब।
 नेपाल पत्रकार महासंघ धनुषाक अध्यक्ष राम अशिष यादव मैथिलीकेँ जाधरि रोजगारी संग नहि जोड़ल जाएत ताधरि एकर सहज विकास नहि भऽ सकत उल्लेख कएलन्हि ।
 विद्यालयसभमे मैथिलीकेँ पढाई शुरु भेला सँ हरेक विद्यालयमे मैथिलीक शिक्षक राखल जाएत तेँ एहि काजक लेल सभकेँ लागए पड़त हुनक कथन छल।
 जनकपुरक निजी विद्यालयमे मैथिलीकेँ पढाई शुरु करएबला न्यू भिजन आवासीय माविक प्रधानाध्यापक विश्वलाल महतो कहलन्हि मैथिलीकेँ ऐच्छिक विषयमे शुरु कएला सँ विद्यार्थीकेँ बढिया प्रतिक्रिया आबि रहल अछि अर्थात विद्यार्थीसभ अप्पन भाषामे पढाई रुचीपूर्वक करैत छथि।
 कार्यालय धनुषाक विनी रतन कुमार कर्ण आ आसमान नेपालकेँ सेहो सम्मान कएल गेल।
 मैथिली साहित्यकार सभाक सभापाल प्रेमविदेह ललनक सभापतित्वमे भेल ओ समारोहमे सभाक सहसभापाल पुनम झा, दुहबी गोवराहीक प्रधानाध्याक धनीक लाल ठाकुर, संकट मोचन उच्च माविक प्रधानाध्यापक केशव पौडेल, फुलगामा माविक जयचन्द्र चौधरी, बासुदेव उच्चमावि बहुअर्वाक तपेश्वर मल्लिक, वद्री नारायण यादव, दिनेश चन्द्र झा, तिलेश्वर झा, फुलेन्द्र, अरविन्द कुमार यादव सहितक वक्तासभ बाजल छलथि।
 (समाद : सुजीत कुमार झा)